kWh er en forkortelse af kilowatt-timer. Det er en måleenhed, som bliver brugt til at beregne dit elforbrug. Jo flere kWh du bruger, desto højere er dit forbrug.
k = betyder kilo og står for 1000. W = betyder watt. Watt måler effekten af, hvad et elapparat kan yde. h = betyder hour – engelsk oversættelse af time.
Kilowatt (kW) er et udtryk for, hvor meget el et elapparat har brug for, så apparatet fungerer. Tilføjer man ’timer’ er der tale om kilowatt-timer (kWh), som er et udtryk for, hvor lang tid elapparaterne har været i brug – og tilsammen udgør det dit elforbrug.